Literatiora apôkaliptika

Ny Bokin' i Daniela dia iray amin' ny ohatra voalohany amin' ny literatiora apôkaliptika ao anatin' ny fivavahana abrahamika.
Literatiora apôkaliptika na soratra apôkaliptika no ilazana ny boky sy karazan-dahatsoratra mirakitra faminaniana ara-pahitana izay lazain' ny mpanoratra azy fa avy amin' Andriamanitra sady miresaka ny amin' ny maha antomotra ny hiafaran' izao rehetra izao sy ny hiavian' ny tontolo vaovao tonga lafatra. Izany literatiora izany dia nandroso tao amin' ny kolontsaina jiosy (na jody) taorian' ny fahababoana ary nankafizin' ny Kristiana voalohany koa. Ny sasany amin' ireo boky sy soratra ireo no noraisina ho kanônika ao amin' ny Baiboly fa ny sisa rehetra dia viasokajy ho apôkrifa. Ny Apôkalipsan' i Joany na Apôkalipsin' i Jaona ao amin' ny Testamenta Vaovao no apôkalipsy fantatra indrindra, nefa ahitana lahatsoratra apôkaliptika koa ny boky sasany ao amin' ny Testamenta Taloha sy Testamenta Vaovao. Vitsy ny soratra apôkaliptika voaray ho kanôna ao amin' ny Baboly. Ny maro amin' ny soratra apôkaliptika dia apôkrifa.

 Ny soratra apôkaliptika kanônika 

 Ny soratra apôkaliptika ao amin' ny Testamenta Taloha 
Misy soratra apôkaliptika ny ao amin' ny Testamenta Taloha, nefa amin' ny ankapobeny dia miditra anatin' ny faminaniana mahazatra izany, toy ny ao amin' ny bokim-paminaniana sahala amin' ny Bokin' i Isaia (24–27; 34–35), ny Bokin' i Jeremia (33.14-26), ny Bokin' i Ezekiela (38–39), ny Bokin' i Jôela (3.9-17), ny Bokin' i Zakaria (12–14) ary ny Bokin' i Daniela izay efa apôkaliptika feno.
 Isaia 24–27 (atao hoe "Apôkalipsy lehibe"); 34–35 (atao hoe "Apôkalipsy kely");
 Jeremia 33:14-26;
 Ezekiela 38–39;
 Jôela 3:9-17;
Zakaria 12–14;

Daniela 7–12;

 Ny soratra apôkaliptika ao amin' ny Testamenta Vaovao 
Tsy ny Apôkalipsan' i Joany (na Jaona) ihany no boky apôkaliptika ao amin' ny Testamenta Vaovao fa na ny Filazantsara sy ny epistily sasany koa dia ahitana andalana apôkaliptika na eskatôlôjika. Ireto ny andalana apôkaliptika ao amin' ny Testamenta Vaovao ankoatran' ny ao amin' ny Apôkalipsan' i Joany, indrindra ny ao amin' ny Evanjelin' i Matio sy ny Evanjelin' i Marka ary ny Epistily faharoa ho an' ny Tesalôniana:
 Matio 24–25;
Marka 13;
2 Tesalôniana 2.
Apôkalipsan' i Joany

 Ny boky apôkaliptika apôkrifa 
Ny ankabeazan' ny asasoratra apôkaliptika apôkrifa (tsy voaray ho kanôna) dia mitondra ny anarana hoe "Apôkalipsy" na "Apôkalipsa". Misy karazany roa izy ireo raha ny fotoana nanoratana azy no heverina, dia ireo izay nosoratana teo anelanelan' ny nanoratana ny Testamenta Taloha sy ny Testamenta Vaovao sy ireo izay nosoratana tamin' ny fotoanan' ny Testamenta Vaovao na taorian' io. Ny Prôtestanta dia miantso an' ireo boky ireo hoe "pseodepigrafa".

 Apôkalipsy apôkrifa talohan' ny Testamenta Vaovao 
Ireto avy ny apôkalipsy apôkrifa talohan' ny Testamenta Vaovao:
Apôkalipsin' i Abrahama
 Apôkalipsin' i Daniela
 Apôkalipsy grikan' i Daniela
 Apôkalipsin' i Elia
 Apôkalipsin' i Mosesy (na Bokin' ny Jobily na Testamentan' i Mosesy)
 Apôkalipsiny grikan' i Ezra (na Apôkalipsa grikan' i Esdrasa)
Apôkalipsin' i Zefania
 Apôkalipsin' i Ezekiela
 Apôkalipsy grikan' i Baroka
 Apôkalipsy siriakan' i Baroka
Apôkalipsin' i Nôa
 Fanambaràn' i Gabriela
 Apôkalipsin' i Lameka
 Apôkalipsin' i Metatrôna
 Apôkalipsin' i Zerobabela
 Apôkalipsy arameana
 Bokin' i Henôka (na Henôka etiôpiana)
 Boky faharoan' i Henôka (na Henôka slava)
 Boky fahatelon' i Henôka (na Henôka hebreo)
 Testamentan' i Mosesy (na Bokin' ny Jobily)

Ny Bokin' i Henôka (na Henôka etiôpiana) dia apôkrifa na pseodepigrafa ho an' ny ankamaroan' ny fiangonana fa kanônika (deoterôkanônika raha ny marina kokoa) izy ho an' ny Fiangonana ôrtôdôksa teoahedo etiôpiana. Toraka izany koa ny Bokin' ny Jobily.

 Apôkalipsy apôkrifa tamin' ny andron' ny Testamenta Vaovao na taoriany 
Ireto avy ireo Apôkalipsy tamin' ny fotoan' ny Testamenta Vaovao na taoriany:
Apôkalipsin' i Adama
Apôkalipsy voalohan' i Jakôba
 Apôkalipsy faharoan' i Jakôba
 Apôkalipsa voalohan' i Joany
 Apôkalipsa faharoan' i  Joany
 Apôkalipsa fahatelon' i Joany
 Apôkalipsin' i Gôliasa
 Apôkalipsan' i Metôdiôsy
Apôkalipsin' i Paoly
 Apôkalipsy kôptan' i Paoly
 Apôkalipsin' i Petera
 Apôkalipsy gnôstikan' i Petera
 Apôkalipsin' i Sedraka
 Apôkalipsin' ny Eseniana
 Apôkalipsin' i Samoela sy i Kalamôna
 Apôkalipsin' i Stefana

 Apôkalipsin' i Tômasy
 Apôkalipsin' ny Lanitra Fito
 Fiakaran' i Isaia

 Jereo koa 
 Apôkalipsan' i Joany
 Boky apôkrifa
Eskatôlôjia
Apôkrifan' ny Testamenta Vaovao

 Loharano sy fanamarihana 
Sokajy:Testamenta Vaovao